[{"text_idx": "#000004", "text": "Roedd trawsnewid llieiniau gwely ail law yn flancedi yn rhan o bartneriaeth rhwng Bluestone a Choleg Sir Benfro i sicrhau bod eitemau dros ben yn cael eu hailddefnyddio."}, {"text_idx": "#000005", "text": "Yn ddiweddar, rhoddodd Bluestone nifer fawr o lieiniau gwely o ansawdd uchel i Goleg Sir Benfro gyda\u2019r nod o ailgylchu\u2019r defnydd er mwyn ymestyn ei oes a\u2019i ddefnyddioldeb."}, {"text_idx": "#000006", "text": "Cafodd dysgwyr o Academi Sgiliau Bywyd y Coleg, a staff Coleg Sir Benfro sydd a\u0302 diddordeb mewn gwni\u0308o, neu ddysgu sut i wni\u0308o, eu recriwtio i ddechrau uwchgylchu\u2019r llieiniau yn flancedi maint sengl a dwbl yn ogystal a\u0302 matiau a bandanas ar gyfer cw\u0302n a chathod."}, {"text_idx": "#000007", "text": "I ddechrau, dysgwyd y sgiliau gwni\u0308o sylfaenol o dorri, mesur, pinio a thacio i\u2019r dysgwyr i greu\u2019r cynhyrchion newydd. Pan oedden nhw\u2019n barod ar gyfer gwni\u0308o, roedd staff a nifer o\u2019r dysgwyr wedyn yn gallu defnyddio peiriannau gwni\u0308o\u2019r Coleg i roi gorffeniad hyfryd i\u2019r eitemau."}, {"text_idx": "#000010", "text": "\u201cY tro hwn, roedd gennym 1,000 o lieiniau dros ben. Cafodd saith cant eu rhoi i\u2019r gymuned leol trwy FRAME Sir Benfro a rhoddwyd 300 i Norman Industries a Choleg Sir Benfro i gefnogi\u2019r prosiect hwn.\u201d"}, {"text_idx": "#000011", "text": "Hoffai\u2019r Coleg ddiolch i Bluestone am y cyfle hwn i addysgu dysgwyr y Coleg nid yn unig sgiliau gwni\u0308o, ond hefyd pwysigrwydd ailgylchu deunyddiau yn hytrach na\u2019u hanfon i safleoedd tirlenwi."}, {"text_idx": "#000012", "text": "Bydd y blancedi gorffenedig yn cael eu rhoi i Gweithredu dros y Digartref Sir Benfro (PATH) i\u2019w dosbarthu a bydd y matiau a\u2019r bandanas yn mynd i elusennau anifeiliaid neu ganolfannau achub."}]